Aspaas/Tørrissen-utredningen

Aspaas/Tørrissen-utredningen var den andre sakkyndige utredningen av Anders Behring Breivik under Breivik-saken.

Den 8. desember 2011 fremmet to bistandsadvokater krav om en ny psykiatrisk utredning.Bistandsadvokater vil ha ny Breivik-rapport, TV 2 Nyhetene, 8. desember 2011

Oslo tingrett valgte den 13. januar 2012 å oppnevne psykiater Agnar Aspaas og lege Terje Tørrissen som sakkyndige.Disse skal vurdere Breivik på nytt, VG, 13. januar 2012Disse to har vurdert Breiviks psyke, Dagbladet, 10. april 2012 Oppnevnelsen ble anket av forsvarerne, men anken ble forkastet av Borgarting lagmannsrett den 2. februarVibeke Buan, Andreas Bakke Foss: Behring Breiviks anke om nye sakkyndige forkastet, Aftenposten, 2. februar 2012 og av Høyesterett den 15. februar.Andreas Bakke Foss, Lars Martin Gimse: Behring Breivik anker til Høyesterett, Aftenposten, 3. februar 2012Vibeke Buan, Martin Skjæraasen: Breivik-anken avvist av Høyesterett, Aftenposten, 15. februar 2012

Etter begjæring fra de nye sakkyndige besluttet Oslo tingrett den 10. februar at Breivik skulle innlegges til observasjon fordi han ikke ville samarbeide med de nye sakkyndige.Breivik tvinges til psykiatrisk observasjon, VG, 10. februar 2012 Breivik begrunnet sin motstand med at han mente 80% av innholdet i den første rapporten var feil.Gordon Andersen, Jarle Brenna, Morten Hopperstad, Dennis Ravndal og Marianne Vikås: Breivik mener 80 prosent av samtalene er bløff, VG, 16. desember 2011 Etter at anken var avvist valgte Breivik likevel å samarbeide med de nye sakkyndige, dersom samtalene ble tatt opp på bånd. Den sakkyndige observasjonen startet 29. februar 2012.Nå har psykiaterne startet observasjonen av Breivik, VG, 29. februar 2012 Observasjonsperioden foregikk ved en spesialbygget celle på 60 kvadratmeter inne på Ila fengsel med ansatte fra Dikemark sykehus til stede. Dette var første gang en observasjon etter straffeloven § 167 ble foretatt inne i et fengsel.

Den nye sakkyndigrapporten på 310 sider ble overlevert til Oslo tingrett den 10. april 2012 etter at observasjonsperioden ble avsluttet en uke før fristen.Avslutter Breivik-observasjon én uke før fristen, VG, 19. mars 2012 De sakkyndige uttalte at samarbeidet med Breivik hadde vært bra.- Har vært et godt samarbeid med Breivik, VG, 10. april 2012 Rapporten konkluderte med at Breivik ikke led av paranoid schizofreni, og at observanden ikke var «psykotisk, bevisstløs eller psykisk utviklingshemmet i høy grad på tiden for de påklagede handlinger.» Den erklærer at «observanden har ikke alvorlig psykisk lidelse med betydelig svekket evne til realistisk vurdering av sitt forhold til omverdenen, og han handlet ikke under en sterk bevissthetsforstyrrelse på tiden for de påklagede handlinger. Observanden er ikke lettere psykisk utviklingshemmet», og at «observanden var ikke psykotisk på tiden for undersøkelsene».Sakkyndige konkluderer med at Anders Behring Breivik er tilregnelig, Aftenposten, 10. april 2012 Den konkluderte med at Breivik er strafferettslig tilregnelig, men lider av dyssosial personlighetsforstyrrelse og narsissistisk personlighetsforstyrrelse.NTB: Rapporten: Breivik er selvopptatt og dyssosial, VG, 10. april 2012

Kommentarer fra den rettsmedisinske kommisjon
Den 23. april ville ikke den rettsmedisinske kommisjonen godta denne andre rapporten, uten en tilleggserklæring.Den rettsmedisinske kommisjon: Svar på rettspsykiatrisk erklæring, DRK ref 2012-0148, Oslo tingretts ref 11-188627MED-OTIR/05, 23. april 2012 Den ønsket å utelukke at Breivik kan ha tilpasset forklaringene til de sakkyndige, ifølge fagdommer Arne Lyng.Olav Haugan: Den rettsmedisinske kommisjon ber om tilleggserklæring, 23. april 2012 Kommisjonen savnet også opplysninger om barne- og ungdomsår, og utdypelse av diskrepansen mellom sosial funksjonsevne og følelsesmessige reaksjoner når Breivik konfronteres med sine handlinger.

Tilleggserklæringen ble levert kommisjonen 30. april.Marte Svarva: Psykiaterne ferdig med tilleggserklæring , P4, 30. april 2012Martin Herman Wiedswang Zondag og Merete Jansen: Ferdig med tilleggserklæring om Breivik, NRK, 30. april 2012 Den 21. mai svarte kommisjonen at erklæringen «ble tatt til etterretning», og at de sakkyndige ikke har svart tilfredsstillende på bemerkningen, ifølge kommisjonens leder Tarjei Rygnedstad.Den rettsmedisinske kommisjon: Svar på den rettsmedisinske tilleggserklæring, DRK ref 012-0193, Oslo tingretts ref 11-188627MED-OTIR/05, 21. mai 2012 Kommisjonen underkjente ikke rapporten, men hadde tilleggsspørsmål om atferdsforstyrrelser i barne- og ungdomsår. Den krevde også en bedre begrunnelse for bruk av skjønn i vektlegging av SCID-I (psykose) og SCID-II (personlighetsforstyrrelser), som de ba Aspaas og Tørrissen besvare når de skal vitne mot slutten av rettssaken.Sindre Granly Meldalen, Espen Sandli og Frode Hansen: - Den første rapporten står sterkere, TV 2, 22. mai 2012

Referanser

Kategori:Rettspsykiatriske vurderinger av Anders Behring Breivik